Exaculum pusillum

Exaculum pusillum er en ettårig urt i søterotfamilien. Den er den eneste arten i slekta Exaculum.

Den er vanligvis mellom 3–15 cm høy. Stengelen er opprett og sterkt forgrenet helt ned til grunnen. Bladene er linje- til lansettformede, sittende og motsatte. Blomstene sitter enkeltvis og er rosa eller kremhvite med fire, eller en sjelden gang fem, kronfliker og lange begerfliker. Frukten er en smal kapsel.

Planten vokser i fuktig eng og sand. Exaculum pusillum er utbredt i Vest-Europa og det vestlige middelhavsområdet nordover til kanaløya Guernsey, Nederland og vestlige og sentrale Frankrike, østover til Italia og sørover til Nordvest-Afrika.

Litteratur

Eksterne lenker 
 

Søterotfamilien
Nær truede arter på IUCNs rødliste